
128                                                                  DR 30.7.2018                                                       

 
Akan tetapi pada masa yang sama, kerajaan bertanggungjawab memastikan 

perpaduan kaum terpelihara. Oleh itu, saya menggesa kerajaan bertindak tegas dan tidak 
bersandiwara dalam mempertahankan kepentingan orang Melayu, umat Islam dan institusi 
Raja-raja.  

Tuan Yang di-Pertua, saya sebenarnya merasa simpati dan kasihan kepada rakyat 
Malaysia yang menyokong Pakatan Harapan. Saya tidak salahkan mereka yang mudah 
terpedaya dengan janji manis kerajaan melalui manifesto dalam PRU14 baru-baru ini. Akibat 
janji-janji manis tersebut, khususnya melibatkan kos sara hidup, maka ramai yang 
menyebelahi Pakatan Harapan. Siapa yang tidak mahu kalau minyak turun sehingga RM1.50 
seliter? Siapa yang tidak merasa lega jika pemansuhan GST akan memastikan harga barang-
barang akan turun mendadak? Ini belum lagi ambil kira bagaimana janji menghapuskan 
hutang PTPTN yang saya percaya menyebabkan ramai anak-anak muda terpengaruh untuk 
menyokong Pakatan Harapan.  

Akan tetapi bak kata orang, ‘ku harap panas hingga ke petang, rupanya hujan di 
tengah hari’. Ia memandangkan apabila kuasa sudah ada di tangan, bila mandat diberikan 
oleh rakyat, 1001 alasan diberikan oleh kerajaan untuk mengelakkan menunaikan janji manis 
yang mereka taburkan. Hutang negara dijadikan alasan kononnya mencecah RM1 trilion. 
Walau bagaimanapun saya mengharapkan sangatlah segala janji-janji dalam manifesto 
harus dilaksanakan, ditunaikan.  

Tuan Yang di-Pertua, persoalannya sebelum manifesto itu dilaksanakan, apakah 
Pakatan tidak membuat penyelidikan terlebih dahulu berhubung apa juga janji yang dibuat? 
Adakah segala janji sengaja dilakukan untuk tujuan menarik undi semata-mata? Apabila 
kuasa diperoleh, janji itu entah dicampak ke mana.  

Oleh itu, saya menggesa Kerajaan Pakatan Harapan menjadi kerajaan yang benar-
benar bertanggungjawab, tunaikanlah segala janji yang telah dibuat. Rakyat memilih kerajaan 
sedia ada kerana mereka mahu kehidupan yang lebih baik berdasarkan kepada janji-janji 
yang ditaburkan dalam manifesto. Justeru, janganlah memperdayakan rakyat dengan 1001 
alasan kenapa satu janji itu tidak dapat dilaksanakan.  

Tuan Yang di-Pertua, saya ingin menggulung perbahasan ini dengan menegaskan 
apabila rakyat membuat keputusan memilih sesebuah parti atau gabungan menjadi kerajaan, 
maka sudah tentulah kerajaan yang ditubuhkan itu lebih baik daripada kerajaan yang 
terdahulu. Oleh itu, saya menggesa Kerajaan Pakatan Harapan supaya berlaku adil dan 
saksama dalam menjalankan pemerintahan. Musim pilihan raya sudah berlalu, sekarang 
adalah masa untuk kita sama-sama berganding bahu membangunkan tanah air tercinta ini. 
Kita mungkin berbeza pendapat dan perbezaan fahaman politik tetapi dalam memberikan 
kesejahteraan kepada rakyat dan memakmurkan negara, kita perlu mengetepikan perbezaan 
tersebut.  

Justeru itu, saya juga berharap dalam melaksanakan apa juga tindakan atau mahu 
memperkenalkan sesuatu dasar, fikirkanlah sensitiviti semua kaum. Janganlah terburu-buru 
sehingga kita akhirnya dilihat bagaikan menyalakan api dalam sekam yang saya percaya 
lama-kelamaan boleh marak sehingga memusnahkan negara.  

Sesungguhnya sebagai Ahli Parlimen pembangkang sudah pasti saya dan rakan-
rakan akan menjadi blok pembangkang yang constructive dan menjadi check dan balance, 
dengan izin, kepada kerajaan, bukan menjadi pembangkang yang membangkang apa sahaja 
seperti mana yang dialami oleh Kerajaan Barisan Nasional dahulu.  

Akhirnya sekali, saya juga ingin tahu status kedudukan yang telah diluluskan di 
kawasan Parlimen Tanah Merah. Pertama, saya ingin tahu bagaimanakah status asrama 
penuh integrasi? Saya juga ingin tahu status MRSM. Saya juga ingin tahu bagaimana naik 
taraf Jalan Kusia dan begitu juga dengan projek perumahan rakyat. Akhir sekali, kompleks 
sukan komuniti yang ini semua telah pun diluluskan dan bagaimanakah status mereka?  

Terima kasih. Tuan Yang di-Pertua, dengan ini Tanah Merah menyokong.  

 

 

 



Akan tetapi pada masa yang sama, kerajaan bertanggungjawab memastikan. perpaduan kaum terpelihara. Oleh itu, saya menggesa kerajaan bertindak tegas dan tidak bersandiwara dalam mempertahankan kepentingan orang Melayu, umat Islam dan institusi Raja-raja. Tuan Yang di-Pertua, saya sebenarnya merasa simpati dan kasihan kepada rakyat Malaysia yang menyokong Pakatan Harapan. Saya tidak salahkan mereka yang mudah terpedaya dengan janji manis kerajaan melalui manifesto dalam PRU14 baru-baru ini. Akibat janji-janji manis tersebut, khususnya melibatkan kos sara hidup, maka ramai yang menyebelahi Pakatan Harapan. Siapa yang tidak mahu kalau minyak turun sehingga RM1.50 seliter? Siapa yang tidak merasa lega jika pemansuhan GST akan memastikan harga barang- barang akan turun mendadak? Ini belum lagi ambil kira bagaimana janji menghapuskan hutang PTPTN yang saya percaya menyebabkan ramai anak-anak muda terpengaruh untuk menyokong Pakatan Harapan. Akan tetapi bak kata orang, 'ku harap panas hingga ke petang, rupanya hujan di tengah hari'. Ia memandangkan apabila kuasa sudah ada di tangan, bila mandat diberikan oleh rakyat, 1001 alasan diberikan oleh kerajaan untuk mengelakkan menunaikan janji manis yang mereka taburkan. Hutang negara dijadikan alasan kononnya mencecah RM1 trilion. Walau bagaimanapun saya mengharapkan sangatlah segala janji-janji dalam manifesto harus dilaksanakan, ditunaikan. Tuan Yang di-Pertua, persoalannya sebelum manifesto itu dilaksanakan, apakah Pakatan tidak membuat penyelidikan terlebih dahulu berhubung apa juga janji yang dibuat? Adakah segala janji sengaja dilakukan untuk tujuan menarik undi semata-mata? Apabila kuasa diperoleh, janji itu entah dicampak ke mana. Oleh itu, saya menggesa Kerajaan Pakatan Harapan menjadi kerajaan yang benar- benar bertanggungjawab, tunaikanlah segala janji yang telah dibuat. Rakyat memilih kerajaan sedia ada kerana mereka mahu kehidupan yang lebih baik berdasarkan kepada janji-janji yang ditaburkan dalam manifesto. Justeru, janganlah memperdayakan rakyat dengan 1001 alasan kenapa satu janji itu tidak dapat dilaksanakan. Tuan Yang di-Pertua, saya ingin menggulung perbahasan ini dengan menegaskan apabila rakyat membuat keputusan memilih sesebuah parti atau gabungan menjadi kerajaan, maka sudah tentulah kerajaan yang ditubuhkan itu lebih baik daripada kerajaan yang terdahulu. Oleh itu, saya menggesa Kerajaan Pakatan Harapan supaya berlaku adil dan saksama dalam menjalankan pemerintahan. Musim pilihan raya sudah berlalu, sekarang adalah masa untuk kita sama-sama berganding bahu membangunkan tanah air tercinta ini. Kita mungkin berbeza pendapat dan perbezaan fahaman politik tetapi dalam memberikan kesejahteraan kepada rakyat dan memakmurkan negara, kita perlu mengetepikan perbezaan tersebut. Justeru itu, saya juga berharap dalam melaksanakan apa juga tindakan atau mahu memperkenalkan sesuatu dasar, fikirkanlah sensitiviti semua kaum. Janganlah terburu-buru sehingga kita akhirnya dilihat bagaikan menyalakan api dalam sekam yang saya percaya lama-kelamaan boleh marak sehingga memusnahkan negara. Sesungguhnya sebagai Ahli Parlimen pembangkang sudah pasti saya dan rakan- rakan akan menjadi blok pembangkang yang constructive dan menjadi check dan balance, dengan izin, kepada kerajaan, bukan menjadi pembangkang yang membangkang apa sahaja seperti mana yang dialami oleh Kerajaan Barisan Nasional dahulu. Akhirnya sekali, saya juga ingin tahu status kedudukan yang telah diluluskan di kawasan Parlimen Tanah Merah. Pertama, saya ingin tahu bagaimanakah status asrama penuh integrasi? Saya juga ingin tahu status MRSM. Saya juga ingin tahu bagaimana naik taraf Jalan Kusia dan begitu juga dengan projek perumahan rakyat. Akhir sekali, kompleks sukan komuniti yang ini semua telah pun diluluskan dan bagaimanakah status mereka?. Terima kasih. Tuan Yang di-Pertua, dengan ini Tanah Merah menyokong.